
Rahvusvahelisel koorifestival-konkursil „Kristallkelluke“
osalemise hinna kehtestamine
1. Asjaolud ja menetluse käik
Ajavahemikul 16.-19.03.2017. a korraldab Narva Koorikool II rahvusvahelist koorifestival-konkurssi „Kristallkelluke“. Konkursist võtavad osa laste- ja noortekoorid ning ansamblid, lauljate vanus on 7-27 a. Võisteldakse kahes kategoorias – koor ja vokaalansambel.

Korraldusega kehtestatakse koorifestival-konkurssi isalemise hinna summas 150,00 eurot osaleja kohta koori kategoorias ja summas 70,00 eurot osaleja kohta vokaalansambli kategoorias.

Saadud vahendite arvelt kaetakse osaliselt konkursi korraldamisega seotud kulud, eelkõige ruumide rendi, muusikariistade häälestamise, fototeenuste kulud ning transpordi- ja trükikulud.
2. Õiguslikud alused
Vastavalt kohaliku omavalitsuse korralduse seaduse § 30 lõikele 3 kehtestab linnavalitsus oma korraldusega linna asutuse poolt osutatavate teenuste hinnad.
3. Otsus
3.1 Kehtestada 16.-19.03.2017. a toimuva II rahvusvahelise koorifestival-konkurssi „Kristallkelluke“ isalemise hind 150,00 eurot osaleja (koor) kohta kategoorias „Koor“ ja 70,00 eurot osaleja (vokaalansambel) kohta kategoorias „Vokaalansambel“.
3.2 Narva Koorikooli koorid ja vokaalansamblid osalevad II rahvusvahelisel koorifestival-konkursil „Kristallkelluke“ tasuta.

3.3 Korralduse alusel saadud vahendid suunatakse Narva Linnavalitsuse Kultuuriosakonna eelarvesse II rahvusvahelise koorifestival-konkurssi „Kristallkelluke“ korraldamiskulude osaliseks katteks.
4. Rakendussätted
4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.

4.2   Korraldus jõustub seadusega  sätestatud korras.

